als_Latn dik_Latn sag_Latn
Komisioni Europian (DG TAXUD) dhe Drejtoria e Përgjithshme e Doganave organizojnë Seminar Rajonal për Akcizën
Drejtorja e Përgjithshme e Doganave, Znj. Elisa Spiropali mori pjesë sot në seminarin e akcizës, i cili organizohet nga Administrata Doganore Shqiptare në bashkëpunim me DG TAXUD (Drejtoria e Përgjithshme e Taksave dhe Bashkimit Doganor) me përfaqësues Znj. Maria Pastor, Drejtore e Sektorit të Zgjerimit DGTAXUD dhe Z. Karel De Greve, Specialist i Marrëdhënieve Ndërkombëtare DGTAXUD. Seminari me temë “Përafrimin e akcizave me acquis dhe praktikat e BE-së” duke përfshirë në përbërjen e tij vendet kandidate dhe vendet kandidate të mundshme, zhvillohet nga data 10 deri më 12 Dhjetor 2013 në Durrës. Pjesëmarrësit në këtë seminar janë përfaqësues nga Belgjika, Bosnja-Hercegovina, Maqedonia, Kosova, Mali i Zi, Serbia, Turqia, Britania e Madhe si dhe nga Komisioni Evropian.
Qëllimi i këtij seminari është të hedhë themelet për harmonizimin e plotë të legjislacionit të akcizës me acquis dhe praktikat e BE-së si dhe të përforcojë bashkëpunimin rajonal në këtë fushë, veçanërisht në lidhje me masat kundër mashtrimit.
Znj. Spiropali vlerësoi bashkëpunimin e suksesshëm midis Administratës Doganore Shqiptare dhe BE-së si dhe shprehu falenderimin në lidhje me asistencën e dhënë në mënyrë të vazhdueshme në fushën e akcizës dhe më gjërë. Drejtorja e Përgjithshme e Doganave theksoi rëndësinë e seminarit edhe për shkak të forcimit të bashkëpunimit rajonal dhe ngritjes së urave të komunikimit midis administratave të ndryshme doganore pjesëmarrëse.
“Administrata Doganore që prej një viti ka nën administrim akcizën, në këtë kuadër ne kemi nevojë që specialistët tanë të absorbojnë dhe të praktikojnë metodat më efikase për shmangien e evazionit nga njëra anë, dhe lehtësimin e procedurave nga ana tjetër. Gjithashtu përmirësimi i teknologjisë në këtë fushë do të ulë rastet e evazionit fiskal dhe do të rrisë besueshmërinë e operatorëve ekonomikë. Është e rëndësishme të theksohet që administrata doganore përmes përmirësimit të komunikimit me bizneset dëshiron të jetë një aleat i besuar, por dhe një rregullator në përpjekjet për luftën kundër evazionit”- theksoi Znj. Spiropali.
Drejtorja e Përgjithshme falenderoi organizatorët dhe i siguroi ata që Shqipëria është një vend mikëpritës dhe organizime të tilla janë gjithmonë një kënaqësi për krijimin e rrjeteve me kolegë e miq.
als_Latn als_Latn als_Latn als_Latn als_Latn als_Latn